יובל חן

**יובל חן** (נולד ב-14 בדצמבר 1968) הוא צלם ישראלי, העוסק בצילום אמנותי ובצילום עיתונות.

## ביוגרפיה
יובל חן נולד במושב פדיה. שירת בצה"ל כלוחם בפלס"ר גבעתי. לאחר שחרורו מצה"ל החל בלימודי קולנוע בקמרה אובסקורה - בית הספר לאמנות. במקביל ללימודיו החל לעבוד כצלם עיתונות, תחילה בעיתון "מעריב", ומשנת 1996 בקבוצות ידיעות אחרונות, כצלם חדשות וכצלם מגזין. לאורך השנים צילם רבים משערי מוספי "ידיעות אחרונות". חן צילם לאורך השנים גם עבור מגזינים נוספים כגון: 360 מעלות, 42 מעלות, S.B.C, אטמוספירה ובייקס.

לאורך השנים שילב בין עבודתו כצלם עיתונות עם פעילות אמנותית. בין השנים 1994–2024 הציג 11 תערוכות יחיד, והשתתף בתערוכות קבוצתיות רבות.

ב-2014 זכה ב"תמונת השנה" בתערוכת "עדות מקומית" לצילומי עיתונות, הנערכת מדי שנה במוזיאון ארץ ישראל, על תמונה שצילם בהלווייתו של , לוחם ביחידת מגלן, שנהרג במבצע צוק איתן. בהשראת התמונה כתבה המשוררת רחל שפירא את השיר "פני הכאב", שהולחן ובוצע על ידי אלי גורנשטיין.

כצלם עיתונות תיעד יובל חן אישים ואירועים מרכזיים בציבוריות הישראלית, שבחלקם הפכו לחלק בלתי נפרד מההוויה ומהאתוס הישראלי.
כצלם אמנות מרבה חן לעסוק במושגי מפתח של האתוס הישראלי ושל המציאות הישראלית. בעבודותיו עוסק במנעד שבין המרחב הציבורי המשותף לפרטי והאישי, בין השורשים והאחיזה בנוף ובטבע הישראליים לבין ייצוגים של מציאות זמנית ומשתנה.

## פרסים שבהם זכה
* 2024 פרס אורי אבנרי לעיתונות אמיצה. ארגון העיתונאים והעיתונאיות בישראל.
* 2023 מקום ראשון ושלישי ״עדות מקומית״, מוזיאון ארץ ישראל.
* 2020 מקום ראשון - "פליטי אור 2020 - אתגר הקורונה" בפסטיבל הצילום "PHOTO IS:RAEL"
* 2011 - מקום שלישי בתערוכת "עדות מקומית". מוזיאון ארץ ישראל.
* 2014 - תמונת השנה בתערוכת "עדות מקומית".מוזיאון ארץ ישראל.

## תערוכות יחיד
* 2024 מועצה פרדס חנה ״7 באוקטובר״ (אוצרת: ענת נירים)
* 2024 גלריית דניאל ״אל תשימו אותי בקופסה״ (אוצרת: עירית אביר)
* 2020 פסטיבל הצילום PHOTO IS: RAEL - ״פליטי אור״ (אוצרת: מיה ענר)
* 2020 מוזיאון חיפה - ״פליטי אור״ (אוצרת: יפעת אשכנזי)
* 2018 מקום לאמנות, תל אביב - ״אוטופוס״ (אוצרת:שגית זלוף נמיר)
* 2017 מקום לאמנות, תל אביב – "כל סוסי העץ רצים במעגל" (אוצר: גלעד אופיר)
* 2015 מקום לאמנות, תל אביב - "מחווה לאלפרד היצ'קוק" (אוצר: ניר הרמט)
* 2014 בית האומנים תל אביב - "שלושה חמורים, אלף יונים, כמה עורבים וטנדר של שברולט" (אוצר: רוני סומק)
* 2008 בית האומנים תל אביב - "קיפוד" (אוצר: אריה ברקוביץ')
* 1999 סינמטק תל אביב - "For Sale" (אוצרת: טלי גרבוז)
* 1994 קמרה אובסקורה תל אביב - "Shutter".

## תערוכות קבוצתיות
* 2025 מוזיאון יד מרדכי ״אלבום דרום״ (תמר הרצברג)
* 2024 מוזיאון פתח תקווה ״צלם הדברים״ (דוקטור #אירנה גורדון פרופסור דנה אריאלי)
* 2024 מוזיאון אנו ״7 באוקטובר״ (דנה וולפיילר)
* 2024 מוזיאון ארץ ישראל ״עדות מקומית״ (ענת סרגוסטי)
* 2023 מוזיאון ארץ ישראל ״עדות מקומית״ (גליה גור זאב)
* 2022 הקוביה ירושלים - ״מחילות״ (אוצרת: ד״ר שירה פרידמן)
* 2021 פלסטר 7 (אוצר: ישראל אליהו)
* 2020 פירמידה חיפה - ״המרכזית 1-״חץ הזמן״ (אוצרת: שירלי משולם)
* 2019 יד ושם ירושלים - מוזיאונים בעולם, ״לונקה פרויקט״ (אוצרים: רינה קוסטלנבו גים הולנדר)
* 2018 גלריה מכללת תלפיות - ״עורבים זה לזה״ (אוצר: אבנר בן חמה)
* 2018 גלריה מינוס 1 - ״פלסטר״ (אוצר: ישראל אליהו)
* 2016 גלריית המרכז האקדמי ויצו חיפה - "כאן ושם ועכשיו" (אוצר: מיכה קירשנר)
* 2015 ״ספריית גן לוינסקי״ (אוצרת: רוית הררי)
* 2015 גלריית החווה חולון - "כנפיים" (אוצרת: נורית טל טנא)
* 2015 ארטפורט נמל יפו - "פלסטר 3" (אוצרת: ורדית גרוס)
* 2014 מוזיאון ארץ ישראל תל אביב - "עדות מקומית - 2014" (אוצרת: ורדי כהנא)
* 2011 מוזיאון ארץ ישראל תל אביב - "עדות מקומית - 2011" (אוצרת: גליה גור זאב)
* 1998 פוטוגן, תל אביב - "Dirty frame of Mind" (אוצרת: לי מור כהן).

* 

* 
* 
* 

קטגוריה:צלמים ישראלים
קטגוריה:צלמי עיתונות ישראלים
קטגוריה:בוגרי קמרה אובסקורה - בית הספר לאמנות
קטגוריה:פדיה: אישים
קטגוריה:ישראלים שנולדו ב-1968